               EUROPSKA KOMISIJA
            Bruxelles, 20.5.2020.
            COM(2020) 216 final
            2020/0092(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 i 152, prijedlozima izmjena globalnih tehničkih pravilnika br. 3, 6, 7, 16 i 19, prijedlogu izmjena Konsolidirane rezolucije R.E.3 i prijedlozima pet novih pravilnika UN-a koji se odnose na sigurnost, emisije i automatizaciju u području motornih vozila

               OBRAZLOŽENJE

               1.PREDMET PRIJEDLOGA

               Ovo je prijedlog odluke o utvrđivanju stajališta koje treba zauzeti u ime Unije u Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu (Radna skupina 29 ili WP.29) – koji je jedna od stalnih radnih skupina u institucionalnom okviru Ujedinjenih naroda – u vezi s planiranim donošenjem novih pravilnika UN-a i izmjena postojećih pravilnika UN-a (na temelju Revidiranog sporazuma iz 1958.), globalnih tehničkih pravilnika UN-a (globalni tehnički pravilnici UN-a na temelju Usporednog sporazuma) i jedne rezolucije na temelju Revidiranog sporazuma iz 1958.

               2.KONTEKST PRIJEDLOGA

               2.1.Sporazum iz 1958. i Sporazum iz 1998.

               Cilj je Sporazuma Gospodarske komisije Ujedinjenih naroda za Europu („UNECE”) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) i Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) izraditi usklađene zahtjeve s ciljem uklanjanja tehničkih prepreka trgovini motornim vozilima među ugovornim strankama UNECE-a i osigurati da takva vozila pružaju visoku razinu sigurnosti i zaštite okoliša. Sporazumi su za EU stupili na snagu 24. ožujka 1998. odnosno 15. veljače 2000. Njihovom primjenom upravlja UNECE-ov Svjetski forum za usklađivanje pravilnika o vozilima (Radna skupina 29 ili WP.29).

               2.2. Svjetski forum za usklađivanje pravilnika o vozilima Gospodarske komisije Ujedinjenih naroda za Europu (UNECE) – Radna skupina 29 ili WP. 29

               WP.29 je jedinstveni okvir za rad na globalno usklađenim pravilnicima o vozilima. To je stalna radna skupina u institucionalnom okviru Ujedinjenih naroda s posebnim mandatom i poslovnikom. Funkcionira kao globalni forum za otvorene rasprave o pravilnicima o motornim vozilima i o provedbi Revidiranog sporazuma iz 1958. i Usporednog sporazuma. Svaka zemlja članica Ujedinjenih naroda i svaka regionalna organizacija za gospodarsku integraciju koju su osnovale članice Ujedinjenih naroda može u potpunosti sudjelovati u aktivnostima WP.29 te može postati ugovorna stranka sporazumâ o vozilima čijom primjenom upravlja WP.29. Europska unija stranka je tih sporazuma
                  1
               .

               Sastanci WP.29 UNECE-a održavaju se tri puta godišnje, u ožujku, lipnju i studenome. Na svakom se zasjedanju mogu donijeti novi pravilnici UN-a, novi globalni tehnički pravilnici UN-a, izmjene postojećih pravilnika UN-a i rezolucija na temelju Revidiranog sporazuma iz 1958. i izmjene postojećih globalnih tehničkih pravilnika UN-a i rezolucija na temelju Usporednog sporazuma kako bi se u obzir uzeo tehnički napredak. Prije svakog sastanka WP.29 o tim se izmjenama prvo raspravlja na tehničkoj razini u specijaliziranim pomoćnim tijelima WP.29.

               Potom se održava glasovanje na razini WP.29 (tj. kvalificiranom većinom ugovornih stranaka koje su prisutne i glasaju za prijedloge na temelju Revidiranog sporazuma iz 1958. te konsenzusom ugovornih stranaka koje su prisutne i glasaju za prijedloge na temelju Usporednog sporazuma).

               Stajalište koje u ime Unije treba zauzeti o novim pravilnicima i globalnim tehničkim pravilnicima i o njihovim izmjenama, dopunama i ispravcima utvrđuje se prije svakog sastanka WP.29 odlukom Vijeća na temelju članka 218. stavka 9. UFEU-a.

               2.3. Predviđeni akt WP.29

               Na svojem 181. zasjedanju, koje će se održati 23. lipnja 2020., WP.29 može donijeti prijedloge izmjena pravilnika UN-a br. 13, 14, 16, 22, 30, 41, 42, 44, 78, 79, 83, 93, 94, 95, 101, 108, 109, 117, 129, 137, 138, 140 i 152, prijedlog novog pravilnika UN-a o homologaciji vozila s obzirom na cjelovitost sustava za dovod goriva i sigurnost električnog pogonskog sklopa u slučaju sudara straga, prijedlog i izmjenu novog pravilnika UN-a o globalno usklađenom ispitnom postupku za laka vozila, prijedlog novog pravilnika UN-a o jedinstvenim odredbama o homologaciji vozila s obzirom na kibersigurnost i sustav za upravljanje kibersigurnošću, prijedlog novog pravilnika UN-a o jedinstvenim odredbama o homologaciji vozila s obzirom na ažuriranje softvera i sustav za upravljanje ažuriranjem softvera, prijedlog novog pravilnika UN-a o jedinstvenim odredbama za homologaciju vozila s obzirom na automatski sustav za zadržavanje u prometnoj traci, prijedloge izmjena globalnih tehničkih pravilnika (UN GTR) br. 3, 6, 7, 16 i 19 i prijedlog izmjena Konsolidirane rezolucije o konstrukciji vozila R.E.3.

               .

               3. STAJALIŠTE KOJE TREBA ZAUZETI U IME UNIJE

               Sustavom WP.29 poboljšava se međunarodno usklađivanje normi za vozila. Sporazum iz 1958. ima ključnu ulogu u postizanju tog cilja jer proizvođači iz EU-a mogu poslovati na temelju zajedničkog skupa homologacijskih pravilnika i pritom biti sigurni da će ugovorne stranke priznati da su proizvodi u skladu s njihovim nacionalnim zakonodavstvom. Time je, na primjer, omogućeno da se Uredbom (EZ) br. 661/2009 o općoj sigurnosti motornih vozila stavi izvan snage više od 50 direktiva EU-a i da ih se zamijeni odgovarajućim pravilnicima sastavljenima na temelju Sporazuma iz 1958.

               Sličan je pristup primijenjen u slučaju Direktive 2007/46/EZ, kojom su sustavi homologacije država članica zamijenjeni homologacijskim postupkom Unije i kojom je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici UN-a uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije. Od donošenja te direktive pravilnici UN-a sve se više uključuju u zakonodavstvo Unije u okviru EU homologacije tipa.

               Šest mjeseci nakon što WP.29 donese prijedloge izmjena pravilnika UN-a ili nove pravilnike UN-a i izvršni tajnik UNECE-a obavijesti ugovorne stranke o tim aktima, oni mogu konačno stupiti na snagu i mogu se prenijeti u primjenjive nacionalne pravilnike svake ugovorne stranke ako ne bude prigovora ugovornih stranaka koje čine blokirajuću manjinu. Prijenos u EU-u dovršen je nakon objave tih akata u Službenom listu EU-a.

               Stoga je potrebno definirati stajalište Unije o:

               –prijedlozima izmjena pravilnika UN-a br. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 i 152,

               –prijedlogu novog pravilnika UN-a o homologaciji vozila s obzirom na cjelovitost sustava za dovod goriva i sigurnost električnog pogonskog sklopa u slučaju sudara straga,

               –prijedlogu i izmjeni novog pravilnika UN-a o globalno usklađenom ispitnom postupku za laka vozila,

               –prijedlogu novog pravilnika UN-a o jedinstvenim odredbama o homologaciji vozila s obzirom na kibersigurnost i sustav za upravljanje kibersigurnošću,

               –prijedlogu novog pravilnika UN-a o jedinstvenim odredbama o homologaciji vozila s obzirom na ažuriranje softvera i sustav za upravljanje ažuriranjem softvera,

               –prijedlogu novog pravilnika UN-a o jedinstvenim odredbama za homologaciju vozila s obzirom na automatski sustav za zadržavanje u prometnoj traci,

               –prijedlozima izmjena globalnih tehničkih pravilnika (UN GTR) br. 3, 6, 7, 16 i 19,

               – prijedlogu izmjena Konsolidirane rezolucije o konstrukciji vozila R.E.3,

               koji će biti izneseni na glasovanje na lipanjskom sastanku WP.29 koji će se održati 23. lipnja 2020. Potrebno je također definirati stajalište Unije o:

               –prijedlozima ovlaštenja za izradu izmjene UN GTR-a br. 8 i izradu novog UN GTR-a o trajnosti ugrađenih baterija, i

               –zahtjev za produljenje ovlaštenja za UN GTR br. 9 (o sigurnosti pješaka).

               Unija bi trebala podržati navedene akte jer su u potpunosti u skladu s politikom Unije o unutarnjem tržištu u pogledu automobilske industrije te su u skladu s prometnim, klimatskim i energetskim politikama Unije. Ti akti imaju vrlo pozitivan učinak na konkurentnost automobilskog sektora EU-a i međunarodnu trgovinu. Glasovanjem za te akte potaknut će se tehnološki napredak, omogućiti prednosti ekonomije razmjera, spriječiti fragmentacija unutarnjeg tržišta i osigurati jednaki okolišni i sigurnosni standardi u cijeloj Uniji.

               Budući da Unija ne primjenjuje jedinstvene odredbe Pravilnika UN-a br. 42, nije potrebno utvrditi stajalište Unije o prijedlogu izmjena Pravilnika br 42, koje su razmotrene u dokumentu ECE/TRANS/WP.29,

               Prijedlozi izmjena Pravilnika UN-a br. 44
                  2
                (sustavi za držanje djeteta) i Pravilnika UN-a br. 93
                  3
                (naprave za zaštitu od prednjeg podlijetanja) nisu spremni za glasovanje na sastanku WP.29 u lipnju 2020. te će se o njima dodatno raspraviti u specijaliziranim pomoćnim tijelima WP.29.

               Obraćanje vanjskim stručnjacima nije relevantno za ovaj prijedlog. Međutim, pregledat će ga Tehnički odbor za motorna vozila.

               4.PRAVNA OSNOVA

               4.1.
                     Postupovnopravna osnova

               4.1.1.
                     Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojmom „akti koji proizvode pravne učinke” obuhvaćeni su akti koji proizvode pravne učinke na temelju pravila međunarodnog prava kojima se uređuje predmetno tijelo. Njime su obuhvaćeni i instrumenti koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  4
               .

               4.1.2.
                     Primjena u ovom slučaju

               WP.29 je tijelo u kojem ugovorne stranke UNECE-a raspravljaju o provedbi Revidiranog sporazuma iz 1958. i Usporednog sporazuma.

               Akti koje je WP.29 pozvan donositi akti su koji proizvode pravne učinke.

               Pravilnici UN-a iz predviđenog akta bit će obvezujući za Uniju i zajedno s globalnim tehničkim pravilnicima UN-a i rezolucijama UN-a mogu bitno utjecati na sadržaj zakonodavstva EU-a u području homologacije vozila. Direktivom 2007/46/EZ Europskog parlamenta i Vijeća
                  5
                homologacijski sustavi država članica zamijenjeni su homologacijskim postupkom Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici doneseni na temelju Revidiranog sporazuma iz 1958. („pravilnici UN-a”) uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije. Od donošenja Direktive 2007/46/EZ pravilnici UN-a sve se više uključuju u zakonodavstvo Unije.

               Predviđenim aktima ne dopunjuje se i ne mijenja institucijski okvir sporazuma.

               Stoga je postupovnopravna osnova za predloženu Odluku članak 218. stavak 9. UFEU-a.

               4.2.
                     Materijalnopravna osnova

               4.2.1.
                     Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, konkretno onoj koja je potrebna za glavni ili prevladavajući cilj ili element.

               4.2.2. Primjena u ovom slučaju

               Glavni cilj i sadržaj predviđenog akta odnose se na usklađivanje propisa. Stoga je materijalnopravna osnova predložene odluke članak 114. UFEU-a.

               4.3.
                     Zaključak

               Pravna osnova predložene odluke trebao bi biti članak 114. UFEU-a u vezi s člankom 218. stavkom 9. UFEU-a.

               2020/0092 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 i 152, prijedlozima izmjena globalnih tehničkih pravilnika br. 3, 6, 7, 16 i 19, prijedlogu izmjena Konsolidirane rezolucije R.E.3 i prijedlozima pet novih pravilnika UN-a koji se odnose na sigurnost, emisije i automatizaciju u području motornih vozila

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća 97/836/EZ
                  6
                pristupila Sporazumu Gospodarske komisije Ujedinjenih naroda za Europu (UNECE) o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”). Revidirani sporazum iz 1958. stupio je na snagu 24. ožujka 1998.

               (2)Unija je Odlukom Vijeća 2000/125/EZ
                  7
                pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”). Usporedni sporazum stupio je na snagu 15. veljače 2000.

               (3)Direktivom 2007/46/EZ Europskog parlamenta i Vijeća
                  8
                homologacijski sustavi država članica zamijenjeni su homologacijskim postupkom Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici doneseni na temelju Revidiranog sporazuma iz 1958. („pravilnici UN-a”) uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije. Od donošenja Direktive 2007/46/EZ pravilnici UN-a sve se više uključuju u zakonodavstvo Unije.

               (4)U skladu s člankom 1. Revidiranog sporazuma iz 1958. i člankom 6. Usporednog sporazuma UNECE-ov Svjetski forum za usklađivanje pravilnika o vozilima (WP.29) može donijeti prijedloge izmjena pravilnika UN-a, globalnih tehničkih pravilnika UN-a (UN GTR-i) i rezolucija UN-a te prijedloge pravilnika UN-a, globalnih tehničkih pravilnika UN-a i rezolucija UN-a o homologaciji vozila. Uz to, u skladu s tim odredbama WP.29 može donijeti prijedloge za ovlaštenja za izradu izmjena globalnih tehničkih pravilnika UN-a ili za izradu izmjena globalnih tehničkih pravilnika UN-a i donositi prijedloge za proširenje ovlaštenja za globalne tehničke pravilnike UN-a.

               (5)Na svojem 181. zasjedanju, koje će se održati 23. lipnja 2020., WP.29 može donijeti prijedloge izmjena pravilnika UN-a br. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 i 152, prijedlog novog pravilnika UN-a o homologaciji vozila s obzirom na cjelovitost sustava za dovod goriva i sigurnost električnog pogonskog sklopa u slučaju sudara straga, prijedlog novog pravilnika UN-a o globalno usklađenom ispitnom postupku za laka vozila i prijedlog izmjene tog pravilnika UN-a, prijedlog novog pravilnika UN-a o jedinstvenim odredbama o homologaciji vozila s obzirom na kibersigurnost i sustav za upravljanje kibersigurnošću, prijedlog novog pravilnika UN-a o jedinstvenim odredbama o homologaciji vozila s obzirom na ažuriranje softvera i sustav za upravljanje ažuriranjem softvera, prijedlog novog pravilnika UN-a o jedinstvenim odredbama za homologaciju vozila s obzirom na automatski sustav za zadržavanje u prometnoj traci, prijedloge izmjena globalnih tehničkih pravilnika (UN GTR) br. 3, 6, 7, 16 i 19 i prijedlog izmjena Konsolidirane rezolucije o konstrukciji vozila R.E.3. Uz to, WP.29 treba donijeti prijedlog produljenja ovlaštenja za globalni tehnički pravilnik UN-a br. 9, prijedlog ovlaštenja za izradu izmjene globalnog tehničkog pravilnika UN-a br. 8 i izradu novog globalnog tehničkog pravilnika UN-a o trajnosti ugrađenih baterija.

               (6)Primjereno je utvrditi stajalište koje u ime Unije treba zauzeti u WP.29 u vezi s donošenjem tih prijedloga jer će ti pravilnici UN-a biti obvezujući za Uniju i zajedno s globalnim tehničkim pravilnicima UN-a i Konsolidiranom rezolucijom moći presudno utjecati na sadržaj prava Unije u području homologacije vozila.

               (7)S obzirom na iskustvo i tehnički napredak potrebno je izmijeniti ili dopuniti zahtjeve koji se odnose na određene elemente ili obilježja obuhvaćene pravilnicima UN-a br. 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 i 152 te Konsolidiranom rezolucijom R.E.3.

               (8)Uz to je potrebno izmijeniti neke odredbe globalnih tehničkih pravilnika UN-a br. 3, 6, 7, 16 i 19.

               (9)Pravilnik UN-a br. 13 potrebno je ispraviti, iako se izmjene odnose samo na verziju na ruskom jeziku.

               (10)Kako bi se uzeo u obzir tehnički napredak i poboljšalo sigurnost vozila i ispitivanje emisija, potrebno je donijeti pet novih pravilnika UN-a: o cjelovitosti sustava za dovod goriva i sigurnosti električnog pogonskog sklopa u slučaju sudara straga, o globalno usklađenom ispitnom postupku za laka vozila, o kibersigurnosti i sustavu za upravljanje kibersigurnošću, o ažuriranju softvera i sustavu za upravljanje ažuriranjem softvera i o automatskom sustavu za zadržavanje u prometnoj traci. Istovremeno je potrebno donijeti izmjenu novog pravilnika UN-a o globalno usklađenom ispitnom postupku za laka vozila jer će se time omogućiti potpuno uzajamno priznavanje među ugovornim strankama koje odluče primjenjivati dodatne zahtjeve u odnosu na izvornu verziju tog Pravilnika, koja nosi oznaku 00 i obuhvaća samo regionalne zahtjeve.

               (11)Kako bi se omogućio dodatan razvoj tehničkih zahtjeva, na temelju zahtjeva ugovornih stranaka UNECE-a ili specijaliziranih pomoćnih tijela WP.29 potrebno je donijeti prijedlog produljenja ovlaštenja za globalni tehnički pravilnik UN-a br. 9, odobriti izradu izmjene globalnog tehničkog pravilnika UN-a br. 8 i odobriti izradu novog globalnog tehničkog pravilnika UN-a o trajnosti ugrađenih baterija.

               (12)Vijeće je 27. veljače 2020. donijelo odluku (EU) 2020/287
                  9
                o stajalištu koje treba zauzeti o globalnim tehničkim pravilnicima UN-a br. 3, 6 i 16 na 180. zasjedanju WP.29, koje je održano od 10. do 12. ožujka 2020. Međutim, WP.29 nije mogao održati glasovanje na tom zasjedanju pa je odlučeno da se ti prijedlozi ponovno podnesu na glasovanje na lipanjskom zasjedanju,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na 181. zasjedanju UNECE-ova Svjetskog foruma za usklađivanje pravilnika o vozilima, koje će se održati od 23. lipnja 2020., je glasovanje za prijedloge navedene u Prilogu ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Predsjednik

                     Za Vijeće

                     Predsjednik

                     (1)

                        Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (2)

                        Prijedlog dopune 18. nizu izmjena 04 Pravilnika UN‑a br. 44 (sustavi za držanje djeteta).

                     (3)

                        Prijedlog dopune 1. izvornoj verziji Pravilnika UN-a br. 93 (naprave za zaštitu od prednjeg podlijetanja).

                     (4)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (5)

                        Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

                     (6)

                        Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

                     (7)

                        Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (8)

                        Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

                     (9)

                        Odluka Vijeća (EU) 2020/287 od 27. veljače 2020. o stajalištu koje treba zauzeti u ime Europske unije u relevantnim odborima Gospodarske komisije Ujedinjenih naroda za Europu o prijedlozima izmjena pravilnika UN-a br. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 i 152, o prijedlozima izmjena globalnih tehničkih pravilnika br. 3, 6 i 16, o prijedlogu izmjena Konsolidirane rezolucije R.E.5 i o prijedlozima ovlaštenja za izradu izmjene Globalnog tehničkog pravilnika br. 6 i izradu novog globalnog tehničkog pravilnika o određivanju snage elektrificiranog vozila.

    ---documentbreak---

               EUROPSKA KOMISIJA
            Bruxelles, 20.5.2020.
            COM(2020) 216 final
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 i 152, prijedlozima izmjena globalnih tehničkih pravilnika br. 3, 6, 7, 16 i 19, prijedlogu izmjena Konsolidirane rezolucije R.E.3 i prijedlozima pet novih pravilnika UN-a koji se odnose na sigurnost, emisije i automatizaciju u području motornih vozila

               PRILOG

                        Pravilnik br.

                        Naslov točke dnevnog reda

                        Oznaka dokumenta
                           1

                        13

                        Prijedlog ispravka 1. nizu izmjena 11 Pravilnika UN‑a br. 13 (kočni sustavi teških vozila)

                        ECE/TRANS/WP.29/2020/84

                        14

                        Prijedlog dopune 1. nizu izmjena 09 Pravilnika UN-a br. 14 (sidrišta sigurnosnih pojaseva)

                        ECE/TRANS/WP.29/2020/50

                        16

                        Prijedlog dopune 1. nizu izmjena 08 Pravilnika UN-a br. 16 (sigurnosni pojasevi)

                        ECE/TRANS/WP.29/2020/51

                        22

                        Prijedlog niza izmjena 06 Pravilnika UN-a br. 22 (zaštitne kacige)

                        ECE/TRANS/WP.29/2020/60

                        30

                        Prijedlog dopune 22. nizu izmjena 02 Pravilnika UN-a br. 30 (gume za putnička vozila i njihove prikolice)

                        ECE/TRANS/WP.29/2020/72

                        41

                        Prijedlog dopune 8. niza izmjena 04 Pravilnika UN-a br. 41 (emisija buke motocikala)

                        ECE/TRANS/WP.29/2020/70

                        78

                        Prijedlog niza izmjena 05 Pravilnika UN-a br. 78 (kočni sustavi motocikala)

                        ECE/TRANS/WP.29/2020/65

                        79

                        Prijedlog dopune 2. nizu izmjena 02 Pravilnika UN-a br. 79 (uređaj za upravljanje)

                        ECE/TRANS/WP.29/2020/66

                        79

                        Prijedlog dopune 3. nizu izmjena 03 Pravilnika UN-a br. 79 (uređaj za upravljanje)

                        ECE/TRANS/WP.29/2020/67

                        83

                        Prijedlog dopune 14. nizu izmjena 06 Pravilnika UN-a br. 83 (emisije iz vozila kategorija M1 i N1)

                        ECE/TRANS/WP.29/2020/62

                        83

                        Prijedlog dopune 11. nizu izmjena 07 Pravilnika UN-a br. 83 (emisije iz vozila kategorija M1 i N1)

                        ECE/TRANS/WP.29/2020/63

                        94

                        Prijedlog dopune 2 nizu izmjena 03 Pravilnika UN-a br. 94 (čeoni sudar)

                        ECE/TRANS/WP.29/2020/54

                        95

                        Prijedlog niza izmjena 04 Pravilnika br. 95 (bočni sudar)

                        ECE/TRANS/WP.29/2020/61

                        101

                        Prijedlog dopune 9. nizu izmjena 01 Pravilnika br. 101 (emisije CO2/potrošnja goriva)

                        ECE/TRANS/WP.29/2020/64

                        108

                        Prijedlog dopune 5. izvornoj verziji Pravilnika UN-a br. 108 (obnovljene gume za osobne automobile i njihove prikolice)

                        ECE/TRANS/WP.29/2020/73

                        109

                        Prijedlog dopune 10. izvornoj verziji Pravilnika br. 109 (obnovljene gume za gospodarska vozila i njihove prikolice)

                        ECE/TRANS/WP.29/2020/74

                        117

                        Prijedlog dopune 12. nizu izmjena 02 Pravilnika UN-a br. 117 (otpor kotrljanja guma, buka kotrljanja i prianjanje na mokroj podlozi)

                        ECE/TRANS/WP.29/2020/75

                        129

                        Prijedlog dopune 10. izvornoj verziji Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2020/55

                        129

                        Prijedlog dopune 7. nizu izmjena 01 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2020/56

                        129

                        Prijedlog dopune 6. nizu izmjena 02 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2020/57

                        129

                        Prijedlog dopune 4. nizu izmjena 03 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2020/58

                        137

                        Prijedlog dopune 3. nizu izmjena 01 Pravilnika UN-a br. 137 (čeoni sudar s fokusom na sustavima za držanje)

                        ECE/TRANS/WP.29/2020/59

                        138

                        Prijedlog dopune 2. nizu izmjena 01 Pravilnika UN-a br. 138 (tiha cestovna vozila)

                        ECE/TRANS/WP.29/2020/71

                        140

                        Prijedlog dopune 4. izvornoj verziji Pravilnika UN-a br. 140 (ESC)

                        ECE/TRANS/WP.29/2020/68

                        152

                        Prijedlog dopune 1. nizu izmjena 01 Pravilnika UN-a br. 152 (AEBS)

                        ECE/TRANS/WP.29/2020/69

                        152

                        Prijedlog dopune 2. izvornoj verziji Pravilnika UN-a br. 152 (AEBS)

                        ECE/TRANS/WP.29/2020/98

                        Novi pravilnik

                        Prijedlog novog pravilnika UN-a o homologaciji vozila s obzirom na cjelovitost sustava za dovod goriva i sigurnost električnog pogonskog sklopa u slučaju sudara straga

                        ECE/TRANS/WP.29/2020/76

                        Novi pravilnik

                        Prijedlog novog pravilnika UN-a o globalno usklađenom ispitnom postupku za laka vozila

                        ECE/TRANS/WP.29/2020/77, ECE/TRANS/WP.29/2020/92

                        Novi pravilnik

                        Prijedlog niza izmjena 01 novog pravilnika UN-a o globalno usklađenom ispitnom postupku za laka vozila

                        ECE/TRANS/WP.29/2020/78, ECE/TRANS/WP.29/2020/93

                        Novi pravilnik

                        Prijedlog novog pravilnika UN-a o jedinstvenim odredbama o homologaciji vozila s obzirom na kibersigurnost i sustav za upravljanje kibersigurnošću

                        ECE/TRANS/WP.29/2020/79,

                        ECE/TRANS/WP.29/2020/97,

                        ECE/TRANS/WP.29/2020/94

                        Novi pravilnik

                        Prijedlog novog pravilnika UN-a o jedinstvenim odredbama o homologaciji vozila s obzirom na ažuriranje softvera i sustav za upravljanje ažuriranjem softvera

                        ECE/TRANS/WP.29/2020/80

                        Novi pravilnik

                        Prijedlog novog pravilnika UN-a o jedinstvenim odredbama za homologaciju vozila s obzirom na automatski sustav za zadržavanje u prometnoj traci

                        ECE/TRANS/WP.29/2020/81

                        Broj GTR-a

                        Naslov točke dnevnog reda

                        Oznaka dokumenta

                        3

                        Prijedlog izmjene 4. Globalnog tehničkog pravilnika UN-a br. 3 (kočni sustavi motocikala)

                        ECE/TRANS/WP.29/2020/47

                        ECE/TRANS/WP.29/2020/48

                        ECE/TRANS/WP.29/AC.3/47

                        6

                        Prijedlog izmjene 2. Globalnog tehničkog pravilnika UN-a br. 6 (sigurnosna stakla)

                        ECE/TRANS/WP.29/2020/43

                        ECE/TRANS/WP.29/2020/44

                        ECE/TRANS/WP.29/AC.3/52

                        6

                        Prijedlog izmjene 3. Globalnog tehničkog pravilnika UN-a br. 6 (sigurnosna stakla)

                        ECE/TRANS/WP.29/2020/45

                        ECE/TRANS/WP.29/2020/46

                        ECE/TRANS/WP.29/AC.3/55

                        7

                        Prijedlog izmjene 1. Globalnog tehničkog pravilnika UN-a br. 7 (nasloni za glavu)

                        ECE/TRANS/WP.29/2020/85

                        ECE/TRANS/WP.29/2020/86

                        ECE/TRANS/WP.29/AC.3/25/Rev.1

                        16

                        Prijedlog izmjene 2. Globalnog tehničkog pravilnika br. 16 (gume)

                        ECE/TRANS/WP.29/2020/41

                        ECE/TRANS/WP.29/2020/42

                        ECE/TRANS/WP.29/AC.3/48/Rev.1

                        19

                        Prijedlog izmjene 3. Globalnog tehničkog pravilnika UN-a br. 19 (postupci ispitivanja emisija nastalih isparavanjem za globalno usklađene ispitne postupke za laka vozila (EVAP WLTP))

                        ECE/TRANS/WP.29/2020/87

                        ECE/TRANS/WP.29/2020/88

                        ECE/TRANS/WP.29/AC.3/44

                        Br. rezolucije

                        Naslov točke dnevnog reda

                        Oznaka dokumenta

                        R.E.3

                        Prijedlog izmjena Konsolidirane rezolucije o konstrukciji vozila (R.E.3)

                        ECE/TRANS/WP.29/2020/82

                        Razno

                        Naslov točke dnevnog reda

                        Oznaka dokumenta

                        Ovlaštenje za izradu izmjena Globalnog tehničkog pravilnika UN-a

                        Zahtjev za ovlaštenje za izradu izmjena Globalnog tehničkog pravilnika UN-a br. 8 (ESC)

                        ECE/TRANS/WP.29/2020/99

                        Produljenje ovlaštenja za globalni tehnički pravilnik

                        Zahtjev za produljenje ovlaštenja za UN GTR br. 9 (sigurnost pješaka).

                        (ECE/TRANS/WP.29/AC.3/45)
                           (ECE/TRANS/WP.29/AC.3/45/Rev.1) ECE/TRANS/WP.29/2018/162

                        Odobrenje za izradu Globalnog tehničkog pravilnika

                        Zahtjev za ovlaštenje za izradu novog Globalnog tehničkog pravilnika UN-a o trajnosti ugrađenih baterija

                        ECE/TRANS/WP.29/2020/96

                     (1)

                        Svi dokumenti na koje se upućuje u tablici dostupni su na:
                  http://www.unece.org/trans/main/wp29/wp29wgs/wp29gen/gen2020.html